Temperaturi scăzute s-au înregistrat şi în restul zonelor, 4 grade la Brasov, 6 grade la Târgu Mureş, 8 grade la Baia Mare, 9 grade la Timişoara şi 11 grade în nordul Capitalei.

Sunt temperaturi cu 5...6 grade mai mici decât în mod normal, dar astfel de răciri la sfârşit de august au mai existat de-a lungul timpului. Pe 29 august 2012 au fost 0 grade la Miercurea Ciuc, iar în dimineaţa zilei de 27 august 1980 tot aici s-a atins minima absolută pentru luna august - 1,9 grade Celsius.